PREDLOG

Na osnovu člana 39 stav 2 Zakona o socijalnoj i dječjoj zaštiti ("Službeni list CG", br. 27/13, 1/15, 42/15, 47/15, 56/16, 66/16, 1/17, 31/17, 42/17 i 50/17), člana 27 stav 1 tačka 15 Zakona o lokalnoj samoupravi ("Službeni list CG", br. 2/18, 34/19 i 38/20) i člana 35 stav 1 alineja 2 Statuta Opštine Tivat ("Službeni list CG – opštinski propisi", br. 24/18 i 9/20) Skupština opštine Tivat, na sjednici održanoj dana \_\_\_\_\_\_\_\_\_\_\_\_\_\_\_, donijela je

**ODLUKU**

**o izmjeni Odluke o pravima i uslugama iz socijalne i dječje zaštite**

Član 1

U Odluci o pravima i uslugama iz socijalne i dječje zaštite ("Službeni list CG – opštinski propisi", br. 3/17, 48/17 i 53/19) u članu 8 stav 1 alineja 4 mjenja se i glasi:

“ukupno primanje domaćinstva manje od iznosa prosječne neto zarade u Crnoj Gori prema podacima Uprave za statistiku – MONSTAT”.

Član 2

Ostale odredbe Odluke ostaju nepromjenjene.

Član 3

Ova Odluka stupa na snagu osmog dana od dana objavljivanja u “Službenom listu Crne Gore- opštinski propisi”.

Broj:

Tivat,\_\_\_\_\_\_\_\_\_\_\_\_\_\_\_.2021.godine

**SKUPŠTINA OPŠTINE TIVAT**

**Predsjednik**

**dr Andrija Petković, s.r.**

**OBRAZLOŽENJE**

**Pravni osnov**

Pravni osnov za donošenje ove Odluke sadržan je u članu 39 stav 2 Zakona o socijalnoj i dječjoj zaštiti ("Službeni list CG", br. 27/13, 1/15, 42/15, 47/15, 56/16, 66/16, 1/17, 31/17, 42/17 i 50/17), kojim je precizirano da vrste materijalnih davanja, bliže uslove, način i postupak za ostvarivanje prava na jednokratnu pomoć propisuje nadležni organ Opštine u skladu sa svojim materijalnim mogućnostima.

Članom 27 stav 1 tačka 15 Zakona o lokalnoj samoupravi ("Službeni list CG", br. 2/18, 34/19 i 38/20) propisano je da Opština u skladu sa zakonom i drugim propisima u skladu sa mogućnostima, učestvuje u obezbjeđivanju uslova i unapređenju djelatnosti: zdravstvene zaštite, obrazovanja, socijalne i dječje zaštite, zapošljavanja i drugih oblasti od interesa za lokalno stanovništvo i vrši prava i dužnosti osnivača ustanova koje osniva u ovim djelatnostima, u skladu sa zakonom.

Članom 35 stav 1 alineja 2 Statuta Opštine Tivat ("Službeni list CG – opštinski propisi", br. 24/18 i 9/20) definisano je da Skupština donosi propise i druge opšte akte.

**Razlozi za donošenje**

Razlozi za donošenje izmjene ove Odluke ogledaju se u potrebi poboljšanja uslova za unapređenje oblasti socijalne zaštite kako bi veći broj građana sa teritorije opštine Tivat mogao da ostvari prava propisana istom, s obzirom da je usled pandemije COVID-19 došlo do pogoršanja socio-ekonomskih uslova znatnog broja stanovnika naše opstine.

OBRAĐIVAČ PREDLAGAČ

Sekretarijat za društvene djelatnosti PREDSJEDNIK

Željko Komnenović